2019: Wasu Sanatoci 2 na jam'iyyar PDP sun sha alwashin fatattakar Gwamna El-Rufa'i na jihar Kaduna ▷ Legit.ng
2019: Wasu Sanatoci 2 na jam'iyyar PDP sun sha alwashin fatattakar Gwamna El-Rufa'i na jihar Kaduna
2 months ago 8 views by Ishaq Ismail
Wasu Sanatoci biyu masu ci karkashin inuwa ta jam'iyyar adawa ta PDP, sun sha alwashin fatattakar gwamnan jihar Kaduna, Mallam Nasir El-Rufa'i, daga kan kujerar sa ta gwamnatin jihar a yayin babban zabe da za a gudanar a shekarar 2019.
Sanata Suleiman Hunkuyi mai wakilcin jihar Kaduna ta Arewa da kuma Sanata Danjuma La'ah mai wakilcin jihar Kaduna ta Kudu a majalisar dattawa, sun bayyana cewa za su hada karfi da karfi wajen ganin sun yi nasara akan gwamnan a yayin zaben.
A yayin da Sanata hukunci zai yi takarar sa karkashin jam'iyyar adawa ta PDP, Sanata La'ah zai kuma yi amfani da mashahurancinsa a mazabarsa wajen marawa abokin aikin sa baya domin samun nasara ta fatattakar El-Rufa'i da zai yi takararsa a jam'iyyar APC.
Legit.ng ta ruwaito cewa, a ranar Juma'a ta yau ne Sanata Hunkuyi ya bayyana kudirin sa na tsayawa takarar kujerar gwamnatin jihar Kaduna, a yayin wani taron shugabanni da masu ruwa da tsaki na jam'iyyar daga kananan hukumomi 11 da aka gudanar a unguwar Wakili dake karamar hukumar Zangon Kataf.
2019: Wasu Sanatoci 2 na jam'iyyar PDP sun sha alwashin ganin bayan Gwamna El-Rufa'i na jihar Kaduna
Cikin jawaban sa ga magoya baya, Sanata Hunkuyi ya bayyana cewa muddin ya yi nasara a zaben to kuwa ya sha alwashin mayar da rawanin dukkanin Sarakunan gargajiya na jihar cikin mako guda da gwamna El-Rufa'i ya tumbuke, inda ya bayyana wannan lamari na gwamnan a matsayin wani nau'i na rashin adalci gami da zalunci.
KARANTA KUMA: An gurfanar da wani 'Dan 'Kwallo bisa laifin satar Dukiya a Coci
'Dan takarar ya kuma sha alwashin sake nazari da duba kan lamarin malamai 25, 000 na makarantun Firamare da gwamna El-Rufa'i ya sallama daga bakin aiki, inda zai kafa kwamiti da zai tantance su bisa ga cancanta.
Legit.ng ta fahimci cewa, Hunkuyi wanda a watan Yulin da ya gabata ne ya sauya sheka daga jam'iyyar APC zuwa PDP sun shiga takun saka da gwamna El-Rufa'i da ta yi tsananin gaske cikin watan Mayu sakamakon sabanin ra'ayoyi da akida irin ta siyasa.
Hausa NewsJihar KadunaGwamnan Jihar Kaduna Nasir El-RufaiAbun Mamaki
MTN transfer code Nigerian female native styles Zahra Buhari How to check BVN The richest state in Nigeria
Yanzu Yanzu: Jihohin Najeriya 12 zasu fuskanci ambaliyar ruwa – NEMA da NHISA sunyi gargadi (kalli jihohin da abun zai shafa)